stanford-oval/wikipedia huggingface dataset:
ג'ייקוב סטאוט
קריירה פוליטית

סטאוט כיהן כחבר בית הנבחרים של דלאוור ב-1813 וב-1814. לאחר מכן הוא נבחר לסנאט של דלאוור וכיהן בו שתי תקופות כהונה מ-1815 ועד 1820, אז הוא נבחר ליושב ראש הבית. בחירתו זו נעשתה בידיעה מלאה שהוא עשוי, מתוקף תפקידו, להתמנות מידית לתפקיד מושל דלאוור, שכן האדם שנבחר אז לתפקיד, הנרי מולסטון, נפטר לפני שהושבע לכהונתו. כחלק מההסדר, הוסכם שסטאוט יכהן כמושל במשך שנה, ואחריה יערכו בחירות מיוחדות לתקופת כהונה של שנתיים. סטאוט כיהן כמושל מ-18 בינואר 1820 ועד 16 בינואר 1821.
במהלך תקופת כהונתו כמושל, סוגיית הרחבת העבדות אל הטריטוריות של ארצות הברית הפכה למשבר לאומי. באופן טיפוסי, הייתה דלאוור חלוקה בשאלה זו. סטאוט והאספה הכללית תמכו בצעדיה של הממשלה למניעת הרחבת העבדות, אך רוב נציגי דלאוור בקונגרס לא הסכימו. התוצאה הסופית של המשבר הייתה פשרת מיזורי. ב-1822 מונה סטאוט כשופט בבית המשפט לפניות רגילות.
מותו

ג'ייקוב סטאוט נפטר בביתו שבמחוז קנט ב-28 בנובמבר 1855. בתחילה הוא נטמן בביתו, אך מאוחר יותר הועברה קבורתו לבית הקברות הפרסביטריאני בדובר, כיום בתחומי המוזיאון המדינתי של דלאוור.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 217-218.
גורילניים

| גורילניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: הומינידיים
שבט:: גורילניים
שם מדעי
 Gorillini

גורילניים (שם מדעי: Gorillini) הוא שבט של קופי אדם ממשפחת ההומינידיים, הכולל את גדולי הפרימטים כיום, כשהגדול מביניהם הוא  הגורילה מזרחית. קבוצה זו הוגדרה ב-1968 והיא מכילה 3 סוגים, אשר התקיימו החל מסוף המיוקן באפריקה הטרופית, אך כיום שרדו רק 2 מינים מהסוג גורילה.
קופי אדם אלה גדולים יותר מאחרים ובעלי מצח עבה עם בליטה רחבה והם בעלי לסתות חזקות מותאמות ללעיסת צמחייה קשיחה. הגורילות הם צמחוניים כמעט לחלוטין.
מיון

סוג נקאליפיתקוס (Nakalipithecus) - נכחד
סוג גורילה (Gorilla )
מין גורילה מערבית (Gorilla gorilla )
תת-מין גורילת השפלה המערבית (Gorilla gorilla gorilla)
תת-מין גורילת גדת הנהר (Gorilla gorilla diehli)
מין גורילה מזרחית (Gorilla beringei )
תת-מין גורילת הרים (Gorilla beringei beringei)
תת-מין גורילת השפלה המזרחית (Gorilla beringei graueri)
סוג כורורפיתקוס (Chororapithecus) - נכחד
ד'תק"ד

ד'תק"ד (4504)  היא שנה עברית  אשר  החלה ביום א' בתשרי, אור ל-24 בספטמבר 743 (לפי הלוח היוליאני, שהיה נהוג אז), והסתיימה ביום כ"ט באלול, 11 בספטמבר 744. שנה מסוג גכה, איננה מעוברת, ואורכה 354 ימים. זו שנה שלישית לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דה טומאזו לונגצ'אמפ

| --- | --- |

De Tomaso Longchamp
 מאפיינים כלליים
 יצרן:  דה טומאזו
 שנות ייצור:  1972–1989
 יחידות שיוצרו:  409
 הרכבה:  איטליה איטליה
 סיווג:  גראן טוריסמו
 אורך:  4,600 מ"מ
 רוחב:  1,830 מ"מ
 גובה:  1,295 מ"מ
 משקל:  1,670-1,815 ק"ג
 בסיס גלגלים:  2,600 מ"מ
 מפרט טכני
 מנוע:  V8 צילינדרים, 5,763 סמ"ק המפיק 300 כ"ס (מנוע פורד)
 הילוכים:  תמסורת ידנית - 5 מהירויות  מתוצרת "ZF"  תמסורת אוטומטית - 3 מהירויות מתוצרת פורד מסוג "Ford C-6 Cruise-o-Matic automatic"
 מהירות מרבית:  240 קמ"ש
 מעצב:  Tom Tjaarda (אנ') מחברת הרכב "Carrozzeria Ghia" (אנ')
דה טומאזו לונגצ'אמפ (באיטלקית: De Tomaso Longchamp) היא מכונית ספורט בתצורת גראן טוריסמו מתוצרת יצרנית רכבי הספורט האיטלקית " דה טומאזו" (שם מלא: "De Tomaso Modena SpA") אשר יוצרה בין השנים 1972–1989 באיטליה.
תצורות

2 דלתות - קופה, יוצרו 395 יחידות (2+2 נוסעים).
2 דלתות - קבריולה (ספיידר), יוצרו 14 יחידות (יוצר משנת 1980).
דה טומאזו לונגצ'אמפ

דגם "דה טומאזו לונגצ'אמפ" הוצג לראשונה בתערוכת הרכב של טורינו בשנת 1972.
יוצרו 409 יחידות.
מנוע פורד.
מנוע קדמי.
סוג הנעה: הנעה אחורית.
תאוצה בין 0-97 קמ"ש היא 6.4 שניות (דגם קופה).
תמונות

"דה טומאזו לונגצ'אמפ"
"דה טומאזו לונגצ'אמפ"
"דה טומאזו לונגצ'אמפ" - ספיידר
"דה טומאזו לונגצ'אמפ" - ספיידר
"דה טומאזו לונגצ'אמפ"
"דה טומאזו לונגצ'אמפ", שנת 1974 - מבט לתא הנהג ולוח מחוונים
"דה טומאזו לונגצ'אמפ", שנת 1974
ראו גם

דה טומאזו ואלה-לונגה
דה טומאזו Deauville
דה טומאזו Mangusta
דה טומאזו 505/38
הערות שוליים

↑  "דה טומאזו לונגצ'אמפ" web.archive.org/web/20080822150128
↑  "דה טומאזו לונגצ'אמפ" tradeuniquecars.com.au/feature-cars
↑  "דה טומאזו לונגצ'אמפ" - מפרט ומידות web.archive.org/web/20131018011426
ג'רלד וולאס

| --- | --- |

וולאס ב-2012
 לידה:  23 ביולי 1982 (בן 42) סילאסוגה שבאלבמה
 עמדה:  סמול פורוורד
 גובה:  2.01 מטרים
 מספר:  3, 45
 מכללה:  אוניברסיטת אלבמה
 דראפט:  בחירה מספר 25, 2001 סקרמנטו קינגס
 קבוצות כשחקן
 2001–2004   2004–2011   2011–2012   2012–2013   2013–2015:  סקרמנטו קינגס   שארלוט בובקאטס   פורטלנד טרייל בלייזרס   ניו ג'רזי / ברוקלין נטס  בוסטון סלטיקס
 הישגים כשחקן
 בחירה למשחק האולסטאר (2010)   חמישיית ההגנה של העונה (2010)
ג'רלד ג'רמיין וולאס (באנגלית: Gerald Jermaine Wallace; נולד ב-23 ביולי 1982 בסילאסוגה, אלבמה) הוא כדורסלן עבר אמריקאי, אשר שיחק בעמדת הסמול פורוורד. לאורך 14 עונותיו בליגת ה-NBA שיחק עבור חמש קבוצות שונות, והעמיד ממוצעים כוללים של 11.9 נקודות, 5.8 ריבאונדים, 2.1 אסיסטים ו-1.4 חטיפות למשחק.
ראשית חייו

וולאס החל את דרכו בכדורסל בנבחרת בית הספר התיכון צ'ילדסבורג שבאלבמה, בה העביר קריירה מוצלחת במיוחד. בשנתו האחרונה בתיכון (2000), זכה בפרס נייסמית', הניתן לשחקן המצטיין של ליגת בתי הספר התיכונים בארצות הברית. בתחילה, החליט וולאס לוותר על המכללה, אך מכיוון שבסיום לימודיו היה רק בן 17, לא יכל להירשם לדראפט ה-NBA מפאת גילו. לאחר עונה אחת באוניברסיטת אלבמה, נרשם לדראפט ה-NBA לשנת 2001 ונבחר על ידי סקרמנטו קינגס במקום ה-25.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2001/2002 | סקרמנטו | 54 | 1 | 8.0 | 0.429 | 0.000 | 0.500 | 1.6 | 0.5 | 0.3 | 0.1 | 3.2 |
| 2002/2003 | סקרמנטו | 47 | 7 | 12.1 | 0.492 | 0.250 | 0.527 | 2.7 | 0.5 | 0.5 | 0.3 | 4.7 |
| 2003/2004 | סקרמנטו | 37 | 1 | 9.1 | 0.360 | 0.000 | 0.458 | 2.0 | 0.5 | 0.4 | 0.4 | 2.0 |
| 2004/2005 | שארלוט | 70 | 68 | 30.7 | 0.449 | 0.274 | 0.661 | 5.5 | 2.0 | 1.7 | 1.3 | 11.1 |
| 2005/2006 | שארלוט | 55 | 52 | 34.5 | 0.538 | 0.280 | 0.614 | 7.5 | 1.7 | 2.5 | 2.1 | 15.3 |
| 2006/2007 | שארלוט | 72 | 71 | 36.7 | 0.502 | 0.325 | 0.691 | 7.2 | 2.6 | 2.0 | 1.0 | 18.1 |
| 2007/2008 | שארלוט | 62 | 59 | 38.3 | 0.449 | 0.321 | 0.731 | 6.0 | 3.5 | 2.1 | 0.9 | 19.4 |
| 2008/2009 | שארלוט | 71 | 71 | 37.6 | 0.298 | 0.351 | 0.804 | 7.8 | 2.7 | 1.7 | 0.9 | 16.6 |
| 2009/2010 | שארלוט | 76 | 76 | 41.0 | 0.484 | 0.371 | 0.776 | 10.0 | 2.1 | 1.5 | 1.1 | 18.2 |
| 2010/2011 | שארלוט | 48 | 48 | 39.0 | 0.433 | 0.330 | 0.739 | 8.2 | 2.4 | 1.2 | 1.0 | 15.6 |
| 2010/2011 | פורטלנד | 23 | 15 | 35.7 | 0.498 | 0.338 | 0.767 | 7.6 | 2.5 | 2.0 | 0.6 | 15.8 |
| 2011/2012 | פורטלנד | 42 | 42 | 35.8 | 0.472 | 0.265 | 0.776 | 6.6 | 2.7 | 1.5 | 0.6 | 13.3 |
| 2011/2012 | ניו ג'רזי | 16 | 16 | 35.8 | 0.416 | 0.385 | 0.859 | 6.8 | 3.1 | 1.4 | 0.7 | 15.2 |
| 2012/2013 | ברוקלין | 69 | 68 | 30.1 | 0.397 | 0.282 | 0.637 | 4.6 | 2.6 | 1.4 | 0.7 | 7.7 |
| 2013/2014 | בוסטון | 58 | 16 | 24.4 | 0.504 | 0.297 | 0.465 | 3.7 | 2.5 | 1.3 | 0.2 | 5.1 |
| 2014/2015 | בוסטון | 32 | 0 | 8.9 | 0.412 | 0.333 | 0.400 | 1.8 | 0.3 | 0.5 | 0.1 | 1.1 |
| קריירה |  | 832 | 611 | 29.7 | 0.469 | 0.312 | 0.709 | 5.8 | 2.1 | 1.4 | 0.8 | 11.9 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2002 | סקרמנטו | 5 | 0 | 2.6 | 0.000 | 0.000 | 1.000 | 0.2 | 0.2 | 0.0 | 0.2 | 0.8 |
| 2003 | סקרמנטו | 7 | 0 | 2.6 | 0.000 | 0.000 | 1.000 | 0.7 | 0.0 | 0.0 | 0.1 | 0.9 |
| 2004 | סקרמנטו | 3 | 0 | 6.7 | 0.500 | 0.000 | 0.500 | 0.7 | 0.3 | 0.3 | 0.3 | 2.3 |
| 2010 | שארלוט | 4 | 4 | 41.0 | 0.477 | 0.455 | 0.657 | 9.0 | 2.3 | 1.2 | 1.5 | 17.5 |
| 2013 | ברוקלין | 7 | 7 | 34.7 | 0.463 | 0.379 | 0.550 | 4.0 | 2.4 | 1.1 | 0.7 | 12.0 |
| 2015 | בוסטון | 1 | 0 | 4.0 | 0.000 | 0.000 | 0.000 | 1.0 | 0.0 | 0.0 | 0.0 | 0.0 |
| קריירה |  | 33 | 17 | 20.9 | 0.455 | 0.333 | 0.726 | 3.9 | 1.4 | 0.7 | 0.5 | 7.9 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
תארים והישגים

זוכה פרס נייסמית': 2000
מלך החטיפות של ה-NBA: ‏2006 (2.5 למשחק)
בחירה למשחק האולסטאר של ה-NBA: ‏2010
חמישיית ההגנה של העונה: 2009/2010
הערות שוליים

↑  הסטטיסטיקות של וולאס ב-NBA, באתר basketball-reference.com
↑  Charlotte.com, Charlotte Observer ; Sports
1 2 3 4  ESPN.com, Bobcats reach out to NFL's Panthers for help with Wallace's concussion
↑  ESPN.com, Occupational Hazard: Updates on Yao, Butler, G. Wallace
↑  ESPN.com, Gerald Wallace of Charlotte Bobcats Suffers a Partially Collapsed Lung, 1.28.2010
↑  .Gerald Wallace All-Star profile
↑  קובי, ווייד ולברון ינסו להביא את הזהב לארה"ב, באתר ONE‏, 10 בפברואר 2010
↑  גארנט האריך חוזה, וואלאס חתם בגולדן סטייט, באתר ONE‏, 7 ביולי 2015
↑  מערכת וואלה! ספורט‏, ג'ייסון תומפסון עבר לגולדן סטייט, ג'ראלד וואלאס לפילדלפיה, באתר וואלה, 1 באוגוסט 2015
ג'רלד הנדרסון

ערך זה עוסק בכדורסלן אשר שיחק בין השנים 2009–2017. אם התכוונתם לאביו, אשר שיחק בין 1979–1992, ראו .
| --- | --- |
הנדרסון בשנת 2013
הנדרסון בשנת 2013
 לידה:  9 בדצמבר 1987 (בן 36) קאלדוול שבניו ג'רזי
 עמדה:  קלע, סמול פורוורד
 גובה:  1.96 מטר
 מכללה:  אוניברסיטת דיוק (2009-2006)
 דראפט:  בחירה מספר 12, 2009 שארלוט בובקאטס
 קבוצות כשחקן
 2009–2015   2015–2016   2016–2017:  שארלוט בובקאטס/הורנטס   פורטלנד טרייל בלייזרס   פילדלפיה 76'
ג'רום מקינלי "ג'רלד" הנדרסון הבן (באנגלית: .Jerome McKinley "Gerald" Henderson, Jr; נולד ב-9 בדצמבר 1987) הוא כדורסלן עבר אמריקאי, אשר שיחק בליגת ה-NBA בין השנים 2009–2017. ממוצעיו לאורך קריירת המשחק הם 11.2 נקודות, 3.2 ריבאונדים ו-1.9 אסיסטים למשחק. אביו, ג'רלד הנדרסון האב, שיחק ב-NBA במשך 13 עונות וזכה ב-3 אליפויות.
נעורים ומכללות

הנדרסון נולד בעיר קולדוול שבניו ג'רזי, וכבר בנעוריו התבלט כאתלט מצטיין כשזכה פעמיים ברציפות באליפות המחוזית בקפיצה לגובה ובקפיצה משולשת. כישרונו האתלטי בא לידי ביטוי גם במגרשי הכדורסל, כשהוביל את קבוצת התיכון בה שיחק, "אקדמיית אפסיקופל", לאליפות התיכונים של פנסילבניה במשך שנתיים רצופות. בעונתו האחרונה בתיכון, 2005/2006, הוביל את קבוצתו בממוצעי נקודות (21.5), ריבאונדים (8.6), אסיסטים (3.9) וחטיפות (1.7) למשחק. בעונה זו הוזמן להשתתף במשחק מקדונלד'ס אול-אמריקן היוקרתי והוביל בו את קלעי קבוצת המזרח עם 16 נקודות. כמו כן ניצח הנדרסון בתחרות ההטבעות שהתקיימה במסגרת האירוע.
לאחר לימודיו התיכוניים בחר הנדרסון ללמוד באוניברסיטת דיוק. בעונת הפרשמן מיעט הנדרסון לקבל דקות משחק, אך בעונתו השנייה שובץ לחמישייה הפותחת וקלע 12.7 נקודות בממוצע למשחק. בשנתו השלישית והאחרונה במכללה השתפר הנדרסון והוביל את קלעי קבוצתו עם 16.5 נקודות למשחק, ובסיום העונה נבחר לחמישייה המצטיינת של מחוז ה-ACC.
קריירה ב-NBA > שארלוט בובקאטס/הורנטס

הנדרסון נבחר בבחירה ה-12 בדראפט 2009 על ידי קבוצת שארלוט בובקאטס. אחרי עונת רוקי חלשה, הפריצה בקריירה של הנדרסון הגיעה במהלך עונתו השנייה, בפברואר 2011, עת שובץ לחמישייה הפותחת וקיבל דקות משחק רבות יותר. בחציה הראשון של העונה שיחק הנדרסון 19 דקות בממוצע למשחק, בהן קלע 6.9 נקודות, ולעומת זאת ב-25 המשחקים האחרונים של העונה זכה לממוצע של 33.8 דקות משחק והעלה את תרומתו ל-14.3 נקודות למשחק.
בעונת 2011/2012 המקוצרת העמידו הבובקאטס את מאזן הניצחונות הגרוע בתולדות ה-NBA‏ (10.6%) כשניצחו 7 מתוך 66 משחקיהם, אך הנדרסון המשיך להציג יכולת אישית טובה כשפתח בכל 55 המשחקים בהם שותף, קלע 15.1 נקודות למשחק והיה אחת מנקודות האור הבודדות בעונה העגומה של הבובקאטס. ב-12 במרץ 2013 קלע הנדרסון שיא קריירה של 35 נקודות בניצחון קבוצתו על בוסטון סלטיקס, וכשבועיים לאחר מכן השווה שיא זה במשחק נגד ניו יורק ניקס.
ב-30 ביולי 2013 חתם הנדרסון על הארכת חוזה בשארלוט ל-3 עונות נוספות עבור 18 מיליון דולר.
קריירה ב-NBA > פורטלנד טרייל בלייזרס

ב-24 ביוני 2015 נשלח הנדרסון בטרייד לפורטלנד טרייל בלייזרס, יחד עם נואה וונלי, בתמורה לניקולא באטום. בעונתו היחידה בקבוצה הציג יכולת מאכזבת ותרם 8.7 נקודות בממוצע למשחק.
קריירה ב-NBA > פילדלפיה 76'

לקראת עונת 2016/2017 חתם הנדרסון על חוזה לשנתיים בפילדלפיה 76', עבור 18 מיליון דולר. בסיום אותה עונה שוחרר מהקבוצה, ועבר ניתוח בירך אשר השבית אותו ממשחק למשך שנה שלמה.
בינואר 2019, לאחר כשנה וחצי מאז השתתפותו האחרונה במשחק NBA, החל לשמש כפרשן במשחקי שארלוט הורנטס, וב-30 באפריל 2019 הודיע באופן רשמי על פרישה ממשחק.
סטטיסטיקת קריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | שארלוט | 43 | 0 | 8.3 | 0.356 | 0.211 | 0.745 | 1.3 | 0.3 | 0.2 | 0.2 | 2.6 |
| 2010/2011 | שארלוט | 68 | 30 | 24.4 | 0.454 | 0.194 | 0.785 | 3.0 | 1.5 | 0.7 | 0.5 | 9.6 |
| 2011/2012 | שארלוט | 55 | 55 | 33.3 | 0.459 | 0.234 | 0.760 | 4.1 | 2.3 | 0.9 | 0.4 | 15.1 |
| 2012/2013 | שארלוט | 68 | 58 | 31.4 | 0.447 | 0.330 | 0.824 | 3.7 | 2.6 | 1.0 | 0.5 | 15.5 |
| 2013/2014 | שארלוט | 77 | 77 | 32.0 | 0.433 | 0.348 | 0.761 | 4.0 | 2.6 | 0.7 | 0.4 | 14.0 |
| 2014/2015 | שארלוט | 80 | 72 | 28.9 | 0.437 | 0.331 | 0.848 | 3.4 | 2.6 | 0.6 | 0.3 | 12.1 |
| 2015/2016 | פורטלנד | 72 | 0 | 19.9 | 0.439 | 0.353 | 0.767 | 2.9 | 1.0 | 0.5 | 0.3 | 8.7 |
| 2016/2017 | פילדלפיה | 72 | 41 | 23.2 | 0.424 | 0.353 | 0.806 | 2.6 | 1.6 | 0.6 | 0.2 | 9.2 |

| קריירה |  | 535 | 333 | 25.9 | 0.440 | 0.327 | 0.793 | 3.2 | 1.9 | 0.7 | 0.3 | 11.2 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקת קריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014 | שארלוט | 4 | 4 | 29.8 | 0.378 | 0.000 | 0.647 | 4.0 | 2.3 | 1.0 | 0.3 | 9.8 |
| 2016 | פורטלנד | 11 | 0 | 21.3 | 0.366 | 0.368 | 0.750 | 3.2 | 1.5 | 0.5 | 0.3 | 6.9 |

| קריירה |  | 15 | 4 | 23.5 | 0.370 | 0.250 | 0.690 | 3.4 | 1.7 | 0.7 | 0.3 | 7.7 |
הערות שוליים

↑  סטטיסטיקות הקריירה של הנדרסון הבן, באתר basketball-reference.com
↑  סטטיסטיקות הקריירה של הנדרסון האב, באתר basketball-reference.com
1 2  ביוגרפיה של הנדרסון, באתר אוניברסיטת דיוק
↑  רשימת הנבחרים בדראפט 2009, באתר nba.com
↑  הסטטיסטיקה של הנדרסון בעונת 2010/2011, באתר basketball-reference.com
↑  דוח המשחק בין שארלוט לבוסטון, באתר basketball-reference.com
↑  דוח המשחק בין שארלוט לניו יורק, באתר basketball-reference.com
↑  הנדרסון חותם על הארכת חוזה בשארלוט, באתר ספורטס אילוסטרייטד
↑  מערכת וואלה! ספורט‏, אולדריג' יעזוב את פורטלנד, בארנס בממפיס, ראסל ייבחר שני?, באתר וואלה, 25 ביוני 2015
↑  הנדרסון חותם על חוזה בפילדלפיה 76', באתר הרשמי של הקבוצה, 9 ביולי 2016
↑  Gerald Henderson Jr. to get hip surgery, could miss season, באתר ESPN,‏ 2 באוגוסט 2017
↑  הנדרסון מצטרף לצוות השידור של ההורנטס, באתר swarmandsting.com,‏ 8 בינואר 2019
↑  Gerald Henderson Jr. Gets Real Abount Retiring Young And Preparing For The Future, באתר closeup360.com,‏ 30 באפריל 2019
ד'תצ"ו

ד'תצ"ו (4496)  היא שנה עברית  אשר  החלה ביום א' בתשרי, אור ל-22 בספטמבר 735 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 736. שנה מסוג הכז, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תצ"ז

ד'תצ"ז (4497)  היא שנה עברית  אשר  החלה ביום א' בתשרי, אור ל-10 בספטמבר 736 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 737. שנה מסוג בשה, איננה מעוברת, ואורכה 355 ימים. זו שנה שלישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תצ"ה

ד'תצ"ה (4495)  היא שנה עברית  אשר  החלה ביום א' בתשרי, אור ל-4 בספטמבר 734 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 735. שנה מסוג זחג, היא מעוברת, ואורכה 383 ימים. זו שנה ראשונה לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תק"ב

ד'תק"ב (4502)  היא שנה עברית  אשר  החלה ביום א' בתשרי, אור ל-16 בספטמבר 741 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 742. שנה מסוג זשג, איננה מעוברת, ואורכה 355 ימים. זו שנה ראשונה לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דולפינריום

דולפיננים בפארק מים במיורקה.
מבט מבחוץ על דולפינריום בברוז' שבבלגיה
מופע אורקות בדולפינריום ב"עולם המים" שבאורלנדו, פלורידה.
דולפינריום בגן חיות בשיקגו
דולפינריום הוא סוג של אקווריום גדול ממדים המיועד להחזקתם בשבי של דולפינים ומינים אחרים של יונקים ימיים. הדולפינים מוצגים בדרך כלל בבריכות גדולות אך לעיתים הם חיים בשטח תחום בים הפתוח; דוגמה לדולפינריום כזה הוא "ריף הדולפינים באילת".
מטרתו העיקרית של הדולפינריום היא להוות אתר אימון ותצוגה לקהל הרחב של הדולפינים למטרות בידור ולמידה, אם כי ישנם גם כאלה המשמשים למחקר. ישנם דולפינריומים המהווים אתר בפני עצמם, ויש כאלה המהווים חלק מפארק ימי גדול יותר או גן חיות.
היסטוריה

חרף העובדה שלווייתנאים הוחזקו בשבי הן בצפון אמריקה והן באירופה החל מהמחצית השנייה של המאה ה-19, האתר הראשון שנועד מלכתחילה להציג יונקים ימיים למטרות בידור וגבה כסף עבור הצגתם היה דולפינריום "מארין סטאדיוס" (Marine Studios) שנוסד בשנת 1938 בפלורידה, ושם נתגלה גם שניתן לאמן דולפינים לביצוע פעלולים ותרגילים שונים. בעקבות הצלחתו של אתר זה נוסדו דולפינריומים נוספים שאימנו בעיקר דולפינים, ובהמשך אף יונקים ימיים אחרים, למטרות בידור ורווח. במהלך שנות ה-60 התרחבה בהדרגה אחזקת הדולפינים בשבי בעקבות סרט הקולנוע "פליפר" שיצא לאקרנים בשנת 1963 וסדרת הטלוויזיה שבאה בעקבותיו.
בשנת 1966, יוּצא הדולפין הראשון לאירופה במטרה להביאו לדולפינריום ולהציגו שם. בתקופה זו, נוסדו מתקני דולפינריום רבים וגדלו בלי קשיים בשל העדר חקיקה בנושא רווחת בעלי החיים וחוסר מודעות ציבורית לנושא. חוקים שנחקקו בשנים שלאחר מכן (בייחוד "חוק הגנת היונקים הימיים" שנחקק בארצות הברית בשנת 1972), בשילוב ביקורת ציבורית בנוגע לתנאי האחזקה של היונקים הימיים בדולפינריום ורווחתם, הובילו לסגירתם של מתקני דולפינריום רבים ברחבי העולם ושיפור תנאי האחזקה של בעלי החיים באחרים. לשם המחשה, בשטחי הממלכה המאוחדת היו קיימים בתחילת שנות ה-70 לפחות 36 מתקני דולפינריום ותצוגות נודדות של דולפינים, אך כיום אין בנמצא אף דולפינריום בממלכה המאוחדת; הדולפינריום האחרון בשטח מדינה זו סגר את שעריו בשנת 1993.
מבנה ופעילות

דולפינריום המיועד להצגת הדולפינים לקהל הרחב למטרות בידור מורכב לרוב מבריכה מעוגלת שמסביבה שורות של מושבים עבור קהל הצופים. לעיתים, המחיצה המקיפה את הבריכה שקופה או שקופה למחצה כדי לאפשר לקהל להביט בדולפינים ובמטפלים שעובדים איתם גם מתחת לפני המים. בנוסף, מבני דולפינריום רבים כוללים "אי" מלאכותי במרכז הבריכה ממנו מחלקים המאמנים הוראות לבעלי החיים ומנחים את התצוגה.
בדולפינריום מודרני גם על הבריכה שבה שוחים בעלי החיים לענות על דרישות רבות: על המים לעבור סינון לעיתים תכופות כדי לאפשר את מחיית הדולפינים ולשפר את צלילותם הן בעבור הדולפינים והן בעבור קהל הצופים; על הבריכה עצמה להיות גדולה דיה כדי לאפשר לבעלי החיים לבצע את התעלולים ולאפשר להם תנאי מחיה סבירים; ואף על הטמפרטורה והרכב המים להיות מבוקרים כדי שיתאמו ככל שניתן לתנאי המחיה של בעלי החיים בטבע.
כדי ליצור אינדיקציה לגבי ממדיה הראויים של הבריכה, קבע "איגוד היונקים הימיים האירופאי" (European Association for Aquatic Mammals) כי בבריכה המכילה חמישה דולפינים שטח פני המים צריך להיות לפחות 275 מטרים רבועים, עם 75 מטרים רבועים נוספים עבור כל בעל חיים נוסף; כי עומק המים בה צריך להיות לפחות 3.5 מטרים; וכי נפחם הכללי של המים בבריכה צריך להיות לפחות 1,000,000 ליטרים, עם 200,000 ליטרים נוספים עבור כל בעל חיים נוסף. אם הדולפינריום עונה לפחות על 2 מתוך 3 דרישות אלו ואילו השלישית אינה חורגת ביותר מ-10% מאשר איגוד היונקים הימיים האירופאי את הבריכה.
בדולפינריום המיועד למטרות בידור מאומנים בעלי החיים לבצע תרגילים ותעלולים שונים להנאת הקהל. חלק מפעלולים אלו מבצעים הדולפינים לבדם, בזוגות או בקבוצות (בדרך כלל הם מאומנים ליצור תיאום בעת ביצוע הפעלולים), ואילו חלק מהפעלולים והתרגילים מבוצעים בשיתוף עם המאמנים; תרגילים אלה דורשים לרוב קשר עז ויכולת גבוהה הן מצד המאמן והן מצד בעל החיים. הדולפינים מאומנים לרוב לביצוע תרגילים שונים, אך ישנם יונקים ימיים דוגמת כלבי הים המבצעים בדרך כלל תרגילים ספציפיים כגון סיבוב כדור על הקודקוד.
תרפיה בעזרת דולפינים שמתקיימת במתקני דולפינריום רבים ברחבי העולם (וגם בריף הדולפינים באילת) מסייעת רבות לאנשים (ובייחוד לילדים) בעלי בעיות פסיכולוגיות או נוירולוגיות כגון אוטיזם, דיכאון, תסמונת דאון ובעיות התפתחות שונות.
במופעי אורקות קרו מקרים של תקיפת מאמנים ואף טריפתם, אך זה אינו מצב נפוץ. אורקה ידועה בשם טיליקום נודעה בכך שהרגה 3 מטפלים. על תקריות אלה הופק הסרט התיעודי בלאקפיש.
מיני היונקים הימיים בדולפינריום

בדולפינריום יכולים להיות מוחזקים מספר מינים ממשפחת הדולפיניים או לווייתנים קטנים דומים כמו פוקנת המפרץ או לבנתן לבן. מסיבה זו, המושג "דולפינריום" אינו מדויק, שכן בדולפינריום יכולים להיות מוחזקים גם מיני יונקים ימיים שאינם משתייכים למשפחת הדולפיניים ואף אינם נחשבים לדולפינים (דולפיני נהרות למשל). דולפינן ים תיכוני הוא מין הדולפין הנפוץ ביותר מבין אלה המוחזקים בדולפינריום: הם ניתנים לאימון בקלות יחסית, אורך חייהם בשבי גבוה והם בעלי חזות ידידותית.
מאות, אם לא אלפי פרטים של דולפינן ים תיכוני חיים בשבי ברחבי העולם; לא קיים אומדן מדויק. לווייתני האורקה (או קטלן) ידועים בביצועיהם במהלך ההופעות לקהל, אך מספר האורקות המוחזק בשבי קטן, בייחוד בהשוואה למספר הפרטים של הדולפינן הים תיכוני המוחזקים בשבי; נכון לשנת 2006 ידוע על 46 פרטים בלבד של אורקות בשבי. מתוך כלל לווייתני האורקה המוחזקים בשבי, הקבוצה הגדולה ביותר מוחזקת באחד מפארקי "עולם המים" בארצות הברית.
מיני דולפינים נוספים המוחזקים בשבי הם: סטנלה ברודה, עבשן קטלני ודולפין מצוי, אך כל אלו מצויים בשבי במספרים נמוכים בהרבה מהדולפינן הים תיכוני.
במקרים רבים ישנם הופעות של אריות ים קליפורנים וטורפים ימיים נוספים לצד הדולפינים.
לכידת בעלי החיים וסחר בהם

בעבר נלכדו בטבע רוב פרטי הדולפינן הים תיכוני שחיו במתקני דולפינריום, בעיקר בחופי פלורידה שם הם נפוצים, אך בשנת 1972 "החוק להגנת יונקים ימיים" שנחקק בארצות הברית הביא סוף לציד זה. כיום נלכדים בטבע מספר מועט של דולפינים עבור מתקני הדולפינריום של רוב מדינות העולם המערבי, ורובם נולדו בשבי: תוכניות רבייה הוקמו כדי לספק לדולפינריום בעלי חיים חדשים בלי לפגוע באוכלוסייה שבטבע.
לעיתים קרובות מבוצעת הפריה מלאכותית כדי להעלות את שיעור הילודה ולמנוע הכלאה בין פרטים קרובים. בנוסף, הפריה מלאכותית מאפשרת לדולפינריום להגדיל את המגוון הגנטי בקרב הדולפינים שלו בלי להביא פיזית אל הדולפינריום דולפינים נוספים, דבר המהווה מבצע מסובך ואירוע מלחיץ מאוד עבור בעל החיים.
סחר בדולפינים בין גני חיות ומתקני דולפינריום שונים עדיין בנמצא. מחירו של דולפינן ים תיכוני בוגר מתחיל במספר אלפי דולרים אמריקנים ויכול לטפס עד לעשרות אלפי דולרים, בהתאם לגילו של הדולפין, אופיו ותכונותיו, מצבו הגופני ומידת האימון שלו. הסחר בדולפינים מוסדר ומפוקח על ידי ארגון ה-CITES. קובה היא יצואנית ראשית של דולפינים, והסחר בה מאורגן על ידי הארגון Acuario Nacional de Cuba. החל מהעשור הראשון של המאה ה-21 ציד דולפינים בטבע וסחר בהם לשם תעשיית הבידור החל גם באיי שלמה, אך חוק שנחקק בשנת 2005 אוסר את יצוא הדולפינים ממדינה זו.
מתקני דולפינריום במדינות מסוימות, בעיקר יפן, משיגים את בעלי החיים שלהם על ידי החרמת שלל ציד בלתי חוקי (לעיתים נתפסים הדולפינים באמצע הציד, כשעודם בחיים). גם מספר מתקני דולפינריום בארצות הברית קיבלו את הדולפינים שלהם בדרך זו בעבר, אך החל משנת 1993 הדבר נאסר.